CELEX: 62011CA0661
Language: sk
Date: 2013-09-19 00:00:00
Title: Vec C-661/11: Rozsudok Súdneho dvora (tretia komora) z  19. septembra 2013 (návrh na začatie prejudiciálneho konania, ktorý podal Cour de cassation — Belgicko) — Martin y Paz Diffusion SA/David Depuydt, Fabriek van Maroquinerie Gauquie NV (Ochranné známky — Smernica 89/104/EHS — Článok 5 — Súhlas majiteľa ochrannej známky s používaním rovnakého označenia treťou osobou — Súhlas udelený v rámci zdieľania — Možnosť uvedeného majiteľa ukončiť zdieľanie ochrannej známky a obnoviť jej výlučné používanie)

23.11.2013   
            
            
               SK
            
            
               Úradný vestník Európskej únie
            
            
               C 344/17
            
         Rozsudok Súdneho dvora (tretia komora) z 19. septembra 2013 (návrh na začatie prejudiciálneho konania, ktorý podal Cour de cassation — Belgicko) — Martin y Paz Diffusion SA/David Depuydt, Fabriek van Maroquinerie Gauquie NV
   (Vec C-661/11) (1)
   
   (Ochranné známky - Smernica 89/104/EHS - Článok 5 - Súhlas majiteľa ochrannej známky s používaním rovnakého označenia treťou osobou - Súhlas udelený v rámci zdieľania - Možnosť uvedeného majiteľa ukončiť zdieľanie ochrannej známky a obnoviť jej výlučné používanie)
   2013/C 344/28
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Cour de cassation
   
      Účastníci konania pred vnútroštátnym súdom
   
   
      Navrhovateľka: Martin y Paz Diffusion SA
   
      Odporcovia: David Depuydt, Fabriek van Maroquinerie Gauquie NV
   
      Predmet veci
   
   Návrh na začatie prejudiciálneho konania — Cour de cassation — Výklad článku 5 ods. 1 a článku 8 ods. 1 prvej smernice Rady 89/104/EHS z 21. decembra 1988 o aproximácii právnych predpisov členských štátov v oblasti ochranných známok (Ú. v. ES L 40, s. 1; Mim. vyd. 17/001, s. 92) — Právo majiteľa zapísanej ochrannej známky pri existencii dlhodobého zdieľania používania ochrannej známky s treťou osobou vo forme spoluvlastníctva pre časť výrobkov a neodvolateľný súhlas majiteľa tretej osobe na používanie uvedenej známky — Vnútroštátna právna norma zakazujúca majiteľovi ochrannej známky zlomyseľný výkon alebo zneužívanie jeho práva — Zákaz majiteľa používať ochrannú známku vzťahujúci sa na tretie osoby — Sankcia
   
      Výrok rozsudku
   
   Článok 5 prvej smernice Rady 89/104/EHS z 21. decembra 1988 o aproximácii právnych predpisov členských štátov v oblasti ochranných známok, zmenenej a doplnenej Dohodou o Európskom hospodárskom priestore z 2. mája 1992, bráni tomu, aby majiteľ ochranných známok, ktorý v rámci ich zdieľania s treťou osobou súhlasil, aby táto tretia osoba používala na niektoré tovary patriace do tried, pre ktoré sú tieto ochranné známky zapísané, označenia rovnaké, ako sú jeho ochranné známky, a ktorý s tým už nesúhlasí, bol pripravený o akúkoľvek možnosť odvolať sa na svoje výlučné právo z uvedených ochranných známok voči tretím osobám a o možnosť sám vykonávať svoje výlučné právo pre tovary rovnaké, ako sú tovary uvedených tretích osôb.
   
      (1)  Ú. v. EÚ C 89, 24.3.2012.